Josaphat-Robert Large
Josaphat-Robert Large (ki fèt 15 novanm 1942, ki mouri 28 oktòb 2017) se yon ekriven ayisyen. Li se yon powèt tou : Teyat ak sinema.

Biyografi 
Josaphat-Robert Large fèt nan Jeremi 15 novanm 1942. Li fè klas primè li yo lakay "Frères de l'Instruction chrétienne" ak nan "Petit Séminaire Collège St-Martial'". Li fè klas segondè nan "Collège St-Louis", nan "Collège Fernand Prosper" ak nan "Lycée Nord Alexis".Apre yon kout prizon nan epòk grèv etidyan kòmansman ane 1960 yo, Large pati pou Nou Yòk.

Rive nan peyi Etazini, li aprann angle nan Colombia University epi li etidye fotografi nan Nou Yòk Institute of Photography. Se nan Nou Yòk Large kòmanse fè teyat, avèk Syto Cave, Hervé Denis, Georges Castera, Jacques Charlier epi Jean-Marie Roumer. Ansanm, yo te mete sou pye Twoup Teyat Kouidor. Twoup teyat sa a te patisipe pandan dis lane nan Festival teyat Matinik gran powèt Aimé Césaire te mete sou pye an 1978. Twoup la te bay pèfòmans an Frans, Kanada ak Etazini tou. An 1975, Large pibliye premye liv li Nerfs du vent, ak yon prefas Gerard Campfort, kay edisyon P-J.Oswald, nan peyi Frans. An menm tan, otè a te bay kolaborasyon li nan divès jounal ak revi ayisyen tankou : Haïti-Progrès, Haïti-En-Marche, Lakansyèl, Ayiti-Limyè, le Nouvelliste, Lire-Haïti. Ou jwenn plim Josaphat-Robert Large nan revi etranje tou : Dossier d'Aquitaine ak Ralm (an Frans), Mute Magazine (an angletè), Point-Barre (île Maurice), Moebus (Kanada), Collision 3 ak Cahiers-Kouidor (Etazini). Nan ane 2003, woman J-R Large ki rele Les terres entourées de larmes la (l'Harmattan 2002), te genyen Pri literè Karayib. 

Large te fè pati Sosyete Koukouy nan Florid, yon gwoup atis ayisyen ki gen branch nan divès peyi: (Ayiti, Kanada, Etazini) epi ki ap asire pwomosyon kilti ayisyènn an, san gade dèyè. Large se manm òganizasyon nan peyi etranje tou : Société des gens de lettres ak Association des Ecrivains de langue française (an Frans) epi Pen Club International (Etazini). Josaphat-Robert Large pran retrèt li depi lane 2001. Depi lè sa a, li pase pi fò tan li nan alevini ant peyi Etazini ak Ayiti.

Zèv li yo

Woman an franse 
 1990 : Les sentiers de l'enfer, Edisyon L'Harmattan, Pari
 1995 :  Les récoltes de la folie, Edisyon L'Harmattan, Pari
 2002 : Les terres entourées de larmes, Edisyon L'Harmattan, Pari
 2008 : Partir sur un coursier de nuages, Edisyon L'Harmattan, Pari

Woman an kreyòl 
 2008 : Rete! Kote Lamèsi, edisyon Presses nationales d'Haïti, Pòtoprens

Pwezi an franse 
 1989 : Chute de Mots, edisyon St-G-des-Prés, Pari
 1975 : Nerfs du vent, kay edisyon P-J.Oswald

Pwezi an kreyòl 
 1994 : Pè Sèt !, edisyon Mapou, Miami reedisyon 1996

Pwezi an angle 
 2006 : Keep On Keepin' On, tradiksyon Jack Hirchsman, edisyon IUniverse, Nouyòk

Lòt atik 
 Jacques Roumain nan tablo yon atispent. Mon Roumain à moi. Pòtoprens : Presses Nationales d'Haïti, 2007: 25-27.
 Le passé dans l'agenda d'une pute (Istwa). Une journée haïtienne, textes réunis par Thomas C. Spear. Monreyal: Mémoire d'encrier / Pari: Présence africaine, 2007: 199-206.
 La littérature antillaise, une entreprise qui prend du fil, Haiti-en-Marche, septanm 1990: 11.
 Pòtoprens, vil kalfou/vil paswa, Lire haïti, vol1 #1, Septanm- desanm 2000.
 Caracolie: Quartier d'un tableau de Préfète Duffaut, Haïti par Monts et par Mots, Edisyon Étonnants voyageurs, Ayiti, avril 2009

Liv ak atik sou otè a

Liv 
 2009 : Josaphat-Robert Large, la fragmentation de l'être, sou direksyon Frantz-Antoine Leconte, Ed. l'Harmattan, Pari, mwa 
janvye 2009.

Videyo 
 Bèl Fanm Mwen an (Yon powèm an kreyòl otè a di)

Kèk Atik 
 Frantz-Antoine Leconte: Sur les traces de Josaphat-Robert Large, Ak Kolòk Fordham University, Mas 2006
 Hugues St-Fort: Histoire et Discours dans les Terres entourées de l'armes, Ak Kolòk Fordham University, Mas 2006 
 Anjanir Ghaminêl: La mise en abyme dans les Sentiers de l'Enfer, Ak kolòk Fordham University, Mas 2006
 Robinson Bernard: Un Roman ardent et lumineux, Le Nouvelliste, mwa out 2008
 Lyonel Trouillot: Lamèsi entre rêve et réalité: Le matin, 22-29 desanm 2008
 Jean-Claude Charles: Un vrai écrivain dans la fausse maison de Mikey Mouse, jounal Haïti-en-Marche #13, 1986

Rekonpans ak rekonesans nan literati 
 2002 :Finalis Prix du Livre insulaire d'Ouessant (seksyon woman)
 2003 :Prix littéraire des Caraïbes pou Les terres entourées de larmes (l'Harmattan 2002)
 2004 :Seleksyon nan Haiti Grand Literary Prize (Nan Miami International Book Fair)
 2008 :Seleksyon nan Prix Carbet 2008 ak Partir sur un coursier de nuages (l'Harmattan 2008)

Sous 
 Open Gate, An anthology of Haitian Creole Poetry, by Paul Laraque and Jack Hirschman, Curbstone Press, Willimantic, Connecticut, 2001. Antoloji Kritik.
 Anthologie de la poésie haïtienne contemporaine, R. Philoctête, CIDHICA, Monreyal, 2000 
 Anthologie de la littérature haïtienne, Castera, Pierre, St-Eloi, Trouillot, Mémoire d'encrier,  Kritik Literè Monreyal, 2003 
 Figures d'Haïti, 35 poètes pour notre temps, Jacques Rancourt, le temps des cerises, Pari, 2005. Esè
 Pawòl kreyòl, literati ayisyèn ekspresyon kreyòl, Charles Christophe. Pòtoprens: Edisyon Choucoune, 2000: 244.Esè
 Randevou, Antoloji kreyòl. Claude Pierre, Pòtoprens: Edisyon Pleine Plage, 1999: 62-63. Esè 
 Josaphat-Robert Large, la Fragmentation de l'être,, l'Harmattan, Pari, fevriye 2009. Esè
 Haïti par Monts et par Mots, Edisyon Étonnants voyageurs, Ayiti, avril, 2009. Esè

Referans

Lyen deyò 

 Paj wèb ofisyèl Josaphat-Robert Large
 Biyografi Josaphat-Robert Large sou ile.en.ile
 Josaphat-Robert Large sou Etonnants-Voyageurs.com

Moun
Ekriven
Ayisyen
Ekriven ayisyen
Literati
Literati kreyòl ayisyen
Nesans nan lane 1942
Lanmò 2017